लादेन के बॉडीगार्ड को पाक ने किया रिहा  
अमीन हक नाम का ये आतंकी  2001 में अफगानिस्तान से बच निकला था लेकिन तीन साल पहले पाकिस्तानी खुफिया एजेंसी ने उसे पकड़ लिया था।
ओसामा बिन लादेन का बॉडीगार्ड रह चुके अलकायदा के आतंकवादी को पाकिस्तान ने रिहा कर दिया है। खबरों के मुताबिक अमीन हक नाम का ये आतंकी  2001 में अफगानिस्तान से बच निकला था लेकिन तीन साल पहले पाकिस्तानी खुफिया एजेंसी ने उसे लाहौर में पकड़ लिया।  द टेलीग्राफ अखबार ने पाकिस्तानी सुरक्षा सूत्रों के हवाले से लिखा है कि अमीन हक को गलती से गिरफ्तार कर लिया गया था। पुलिस ओसामा बिन लादेन के साथ उसके संबंधों को कोर्ट में साबित नहीं कर पाई इसलिए उसे रिहा कर दिया गया लेकिन आलोचकों का कहना है कि पाकिस्तानी सुरक्षा एजेंसियां आतंकवादी गुटों के खिलाफ ढिलाई बरतती हैं जिसके चलते अक्सर आतंकवादी छूट जाते हैं।